	Άρθρο


Ορισμός έννοιας: Άρθρο ονομάζεται ένα γραπτό κείμενο, συνήθως ορισμένης έκτασης (350-400 λέξεις), που αναφέρεται σε ένα συγκεκριμένο επίκαιρο ή ειδικό θέμα. Διακρίνεται σε άρθρο γνώμης, ειδησεογραφικό άρθρο και επιστημονικό άρθρο. Ο μαθητής καλείται να γράψει άρθρο γνώμης, συνήθως, σε σχολικό μέσο (εφημερίδα, ιστότοπος κ.λπ.)
	Χαρακτηριστικά άρθρου


1.Το άρθρο αναφέρεται σε γεγονότα της σύγχρονης κοινωνικοπολιτικής ζωής και πραγματεύεται θέματα επικαιρότητας.
 2 Αξιοποιεί, κυρίως, αναφορική λειτουργία της γλώσσας. 
3 Αποσκοπεί να ενημερώσει και να πληροφορήσει τον αναγνώστη, ενίοτε και να πείσει. 
4 Έχει τίτλο ανάλογο με το περιεχόμενο του κειμένου ή μπορεί να υπαινίσσεται το περιεχόμενο του κειμένου. Ο τίτλος μπορεί να έχει χαρακτηριστικά κυριολεκτικής ή/και μεταφορικής λειτουργίας της γλώσσας. 
5 Διαρθρώνεται λογικά και παρατηρείται τριμερής οργάνωση του κειμένου. Στον πρόλογο θα εντοπίζεται εισαγωγή στο θέμα και η αφόρμηση από την επικαιρότητα. Στο κύριο μέρος θα αναλύεται το θέμα, θα αποδεικνύονται οι απόψεις
6 Αναφέρεται ο χώρος, η ημερομηνία δημοσίευσης και το όνομα του αρθρογράφου. 
 7 Διαθέτει σοβαρό, επίσημο ύφος. 
8 Επικρατεί τριτοπρόσωπη γραφή. Δεν εξαιρείται το α’ πληθυντικό ή α’ ενικό πρόσωπο.

	Τίτλος


Σκοπός  Ο τίτλος οφείλει να είναι δηλωτικός και να παρουσιάζει με πληρότητα το συνολικό περιεχόμενο του αναγνώστη και να τον προϊδεάζει για όσα θα ακολουθήσουν. 
 Ο τίτλος χρειάζεται να έλκει το ενδιαφέρον, ώστε να διαβάσει ο αναγνώστης το κείμενο.
Χαρακτηριστικά: Προτιμάται ο τίτλος να έχει ονοματική μορφή και όχι ρηματική (π.χ. Περιβάλλον: άμεση παρέμβαση!)  Για να γίνει πιο ελκυστικός και πρωτότυπος καλό θα ήταν ο μαθητής να χρησιμοποιεί τη μεταφορική λειτουργία της γλώσσας και διάφορα σχολιαστικά σημεία στίξης (π.χ. Ζω για να καταναλώνω ή καταναλώνω για να ζω;)  Να αποφεύγεται ο εκτενής τίτλος. Πρέπει να είναι σύντομος και εύστοχος

	Πρόλογος 


Ο πρόλογος του άρθρου οφείλει να αποτελείται από τρία μέρη:  αφόρμηση από την επικαιρότητα  σχολιασμός της προς εξέταση έννοιας/θέματος/ φαινομένου  αναφορά στα ζητούμενα που εκτίθενται στην εκφώνηση. Προσοχή, δεν πρέπει να προβαίνουμε σε δουλική αντιγραφή των ζητουμένων, αλλά σε δημιουργικό μετασχηματισμό και παράφραση.

	Ενδεικτικοί τρόποι παρουσίασης αφόρμησης της επικαιρότητας στον πρόλογο άρθρου 


1 Το τελευταίο διάστημα το θέμα του/της … έχει έρθει σε πρώτο πλάνο στον δημόσιο διάλογο και προκαλεί προβληματισμό ο πλουραλισμός απόψεων που ακούγονται. Το μόνο βέβαιο είναι πως … 
2 Καθημερινά, πλέον, όλοι μας ερχόμαστε αντιμέτωποι στα κοινωνικά δίκτυα και στα δελτία ειδήσεων με το θέμα … 
3 Συχνά, το τελευταίο διάστημα απασχολεί τους αρθρογράφους η είδηση/το θέμα/ το φαινόμενο … 
4 Στην εποχή μας, όπως καθημερινά πληροφορούμαστε από τα παραδοσιακά μέσα ενημέρωσης και το διαδίκτυο, … 
5 Μετά τα πρόσφατα δεδομένα/ γέγονότα/ πορίσματα έρευνας… 
6 Με έναυσμα την παγκόσμια ημέρα … 
7 Με αφορμή τις πρόσφατες δηλώσεις … 
8 Με έναυσμα δύο πολύ ενδιαφέροντα άρθρα που δημοσιεύτηκαν πρόσφατα στη σχολική εφημερίδα αναδείχθηκε ξανά το θέμα … 
9 Πρόσφατα δημοσιεύματα στα μέσα ενημέρωσης/τύπο/διαδίκτυο αποδεικνύουν πώς απασχολεί ξανά/έντονα τους πολίτες το θέμα …
10.Πρόσφατα πραγματοποιήθηκε διαδικτυακή συζήτηση με θέμα […], στην οποία συμμετείχαν μαθητές από όλα τα λύκεια της χώρας. Η γόνιμη αυτή συζήτηση ανέδειξε τους προβληματισμούς των νέων γύρω από […]. Ο διάλογος όμως δεν περιορίστηκε μόνο σε […], αλλά αναζήτησε […]

	Κύριο Μέρος


ΓΛΩΣΣΙΚΕΣ ΕΠΙΛΟΓΕΣ: Λεξιλόγιο: σαφές και φυσικό. Αποφυγή ξύλινου λόγου και επιτηδευμένου. Ιδιαίτερα όταν το άρθρο επίκειται να δημοσιευθεί σε σχολική εφημερίδα.  Χρήση ερωτημάτων με φειδώ.  Ρηματικά πρόσωπα: γ’ πρόσωπο και α΄ πληθυντικό. Το α’ ενικό μόνο αν το απαιτεί κάποιο ζητούμενο της εκφώνησης.  Αποφυγή μακροπερίοδου λόγου και διαδοχικής υπόταξης.  Αξιοποίηση της κυριολεκτικής λειτουργίας του λόγου
ΥΦΟΣ Επίσημο, τυπικό, σοβαρό: όταν το κοινό είναι ενήλικο και το άρθρο δημοσιεύεται σε τοπική εφημερίδα ή επίσημη ιστοσελίδα.  Παραστατικό, απλό και φυσικό: όταν το κοινό είναι νεανικό και δημοσιεύεται σε σχολική εφημερίδα ή ιστοσελίδα.
ΣΥΝΟΧΗ Χρήση διαρθρωτικών λέξεων για τη σύνδεση των νοημάτων. Αποφυγή διαρθρωτικών λέξεων απαρίθμησης, χρονικής σχέσης και τοπικής σχέσης.  Λογική διάταξη νοημάτων και συνάφεια των ιδεών του κειμένου.  Πληροφοριακή θεματική πρόταση και σύνδεση με την επιχειρηματολογία που θα παρατεθεί στις λεπτομέρειες της παραγράφου (ενότητα παραγράφου).  Φυσική και επιτυχής μετάβαση από το ένα ζητούμενο στο άλλο
ΠΑΡΑΓΡΑΦΟΠΟΙΗΣΗ Επιλογή διμερούς, τριμερούς ή τετραμερούς παραγραφοποίησης του κυρίου μέρους. Αρκεί να υπάρχει επάρκεια στην ανάπτυξη των ζητουμένων της εκφώνησης (3 επιχειρήματα/ιδέες για κάθε ζητούμενο). Η παραγραφοποίηση κρίνεται από την εκφώνηση και τα ζητούμενα που τίθενται στους μαθητές. Προσοχή: οι ιδέες που θα χρησιμοποιήσουν οι μαθητές θα πρέπει να προέρχονται από τα κείμενα αναφοράς.
	Επίλογος 


 Χαρακτηριστικά να είναι σύντομος, η έκταση του να μην ξεπερνά τις 60 λέξεις.  να μην επαναλαμβάνονται τα ήδη προαναφερθέντα επιχειρήματα.  να σχετίζεται το περιεχόμενο του άμεσα με την κεντρική ιδέα της έκθεσης.  χρησιμοποιούμε καταληκτικές φράσεις, προκειμένου να είναι σαφές ότι η τελευταία μας παράγραφος είναι επιλογική.  ο μαθητής μπορεί να επαναφέρει τη συζήτηση στην επικαιρότητα που έγραψε στον πρόλογο. Έτσι, επιτυγχάνεται αλληλουχία νοημάτων.
